வருத்தமுள்ள அர்த்தங்கள்

வருத்தமுள்ள அர்த்தங்கள் இப்னு ஹம்துன் இப்னு ஹம்துன். ! கணந்தோறும் நிகழ்கின்றன ! சொற்களின் பிரசவங்கள். ! சூல் கொண்ட அர்த்தங்களை ! சுமந்து வரும் சொற்கள் ! அடைகின்றன ! தாய்மையின் பூரிப்பு! ! சுமத்தப்பட்ட அர்த்தங்களை ! சேர்த்திழுக்கும் சொற்களுக்கோ ! செக்கு மாடுகளின் பரிதவிப்பு. ! சில நேரங்களில் சில சொற்கள் ! சுவர்கள். ! சில கதவுகள். ! வாழ்க்கைப் பயணத்தில் ! வழி நெடுகிலும் சில கண்ணிவெடிகள் ! கை கால் பட்டாலே ரத்தக்களறி. ! வாழ்வின்நெடுஞ்சாலைகளில் ! கனிமரங்களும் உளதே. ! பசியைப் போக்கவே ! பழுத்திருக்கும் சொற்கள். ! பாலைப்போலவும் சொற்கள் ! பாலகர்களுக்கு ஊட்டமளிக்கும். ! பாலை போலவும் சொற்கள் ! ஒட்டகங்களுக்கே உகந்ததாக! ! வாழைப்போலவும் சொற்கள் ! வளர்த்திடும் தலைமுறைகள் ! வாளைப்போலவும் சொற்கள் ! வீழ்த்துவதே நோக்கமாக..! ! ஆடை விலக்கும் சொற்களின் ! ஆன்ம அர்த்தங்களுள் ! வழிந்துக் கொண்டிருக்கிறது ! வருத்தமொன்று! ! அது...... ! வயற்காடுகளில் ! வெட்டியான்களும் ! வந்தமர்ந்துக்கொள்ள... ! மயானங்களிலும் ! உழுதுக்கொண்டிருக்கிறார்கள் ! மானுடத்தின் சில விவசாயிகள். !  ! H.FAKHRUDEEN